《赋得雪山送陈庭学》
元代·徐贲

蜀岭镇金位，岩壑皆古雪。春风吹不消，积厚冻愈结。

寒色照锦城，皎若冰壶彻。势与太白抗，崇险自天设。

君今此宦游，一览尽奇绝。人系山重轻，相望并高洁。

作者简介：（1335—1393）元明间苏州府长洲人，字幼文，号北郭生。工诗善画。为十才子之一，又与高启、杨基、张羽合称吴中四杰。元末为张士诚掾属。张氏亡，谪临濠。洪武二年放归。后授给事中，改御史，巡按广东。官至河南左布政使。以征洮岷军过境，犒劳不时，下狱死。有《北郭集》。